บาทเปิด 35.81 อ่อนค่าตามภูมิภาค
เงินบาทเปิด 35.81 แนวโน้มอ่อนค่าตามภูมิภาค หลังเงินไหลออก-รอปัจจัยใหม่
3 ก.ย. 2558

เงินบาทเปิด 35.81 แนวโน้มอ่อนค่าตามภูมิภาค หลังเงินไหลออก-รอปัจจัยใหม่
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 35.81 บาท/ดอลลาร์ อ่อนค่าจากช่วงปิดดตลาดเย็นวานนี้ที่ระดับ 35.75 บาท/ดอลลาร์ เคลื่อนไหวตามภูมิภาค โดยปัจจัยภายในมาจากการไหลออกของเงินทุนต่างประเทศ
"เช้านี้เงินบาทมีทิศทางอ่อนค่าจาก flow ไหลออก หลังวานนี้มีแรงเทขายพันธบัตรกว่า 6 พันล้านบาท มากสุดในรอบ 4 เดือน และต่างชาติขายหุ้นกว่า 1 พันล้านบาท" นักบริหารเงิน กล่าว
ปัจจัยต่างประเทศจากการประกาศตัวเลขการจ้างงานภาคเอกชนของสหรัฐเมื่อคืนนี้ต่ำกว่าตลาดคาดการณ์เล็กน้อยแต่ไม่ส่งผลต่อตลาดมากนัก นักลงทุนน่าจะรอดูผลประชุมธนาคารกลางยุโรป(ECB) ในวันนี้ และการประกาศตัวเลขการจ้างงานนอกภาคเกษตรกรรมของสหรัฐช่วงค่ำวันศุกร์
นักบริหารเงินประเมินกรอบการเคลื่อนไหวของเงินบาทวันนี้ไว้ระหว่าง 35.75-35.90 บาท/ดอลลาร์เช่นเดิม
"เงินบาทยังแนวโน้มอ่อนค่า ช่วงนี้ผันผวนสูง" นักบริหารเงิน กล่าว